Fyrir árvekni lögreglumanna í Borgarfirði og Dölum hafðist upp á þýfi í bifreið sem var á leið í gegnum umdæmið í fyrrinótt . Aðspurð bar parinu í bílnum ekki saman um hver ætti GPS-leiðsögutæki sem var á mælaborðinu í bílnum . Þetta leiddi til þess að fólkið var fært á lögreglustöðina til nánari yfirheyrslu . Kom þá í ljós að töluvert þýfi var í bifreiðinni sem tengdist innbrotsmálum á höfuðborgarsvæðinu að undanförnu , þar sem meðal annars var farið inn í bifreiðar . Ökumaður var þar að auki grunaður um að hafa ekið undir áhrifum fíkniefna og við leit fannst lítið magn kannabiss efna í bílnum . Annar ökumaður var tekin í umdæmi LBD í liðinni viku fyrir að aka undir áhrifum fíkniefna .